Porco Rosso

thumb | 220x124px | right | Pictura mural a Geneva representante le protagonista-porco Marco volante in su hydroavion rubre.
Porco Rubre (titulo international in italiano: Porco Rosso; titulo japonese: 紅の豚, Kurenai no buta) es un pellicula de animation realisate in 1992 per le studio Ghibli, scripte e directe per Hayao Miyazaki. Il narra le aventuras de un pilota de hydroavion cum le testa de porco, in le Regno de Italia del annos 1920, durante le dictatura fascista. Il es tracte ex le manga per Miyazaki ipse: Le Era del Hydroaviones (飛行艇時代, Hikōtei Jidai, lit. le tempore del barcas volante).